রোহিঙ্গদের স্বল্প খরচে কথা বলার সুযোগ দিতে প্রতিটি শরণার্থী ক্যাম্পে টেলিটকের বুথ স্থাপন করা হবে বলে জানিয়েছেন ডাক ও টেলিযোগাযোগ প্রতিমন্ত্রী তারানা হালিম। শনিবার সকালে বিটিআরসি ভবনে রোহিঙ্গা শরণার্থীদের কাছে মোবাইল সিম বিক্রি সংক্রান্ত সভা শেষে সাংবাদিকদের তিনি এ কথা বলেন। আগামী তিনদিনের মধ্যে সেসব এলাকায় টেলিটকের টুজি নেটওয়ার্ক নিশ্চিত করা হবে বলেও জানান প্রতিমন্ত্রী। যারা নিবন্ধন ছাড়াই সিম রোহিঙ্গাদের হাতে তুলে দিয়েছেন, তাদের বিরুদ্ধে আইনগত ব্যবস্থা নেয়া হবে বলেও জানান তিনি।